ORATIO 


Digitized by Google 


Digitized by Google 



ACADEMIA ARCHIEPISCOPAU 


AD EXPOLITIORES 

LATINARUM LITTERARUM DISCIPLINAS PROMOVENDAS 

INSTITUTA 

CAJETANI BARBATI 

ORATIO 




NEAPOLI 

EX TAMNI TYPOGRArilEO 
MDCCCLV 


Digitized by Google 



Dm multumque cogitandum mihi non fuit , ecquod po- 
tissimum seligerem argumentum, quod in tanto lectissimo- 
rum virorum conventu, tot Archiepiscopis, atque Episcopis 
adstanlibus, quibus utriusque Siciliae regnum non immerito 
gloriatur, et Adolescentioribus, qui io spem Ecclesiae succre- 
scunt, frequentissimis inspectantibus, hodierna die in medium 
proferrem, nec indignum expcctationc vestra, quodque rcra 
ipsam, quam, Deo favente, pertractandam auspicamur, propius 
attingeret. Enimvero cum Xystus Princeps Emincntissimus 
saepenumero in animo versaret, quibus sane rationibus huma- 
nitatis studia ad culmen et quoddam vcluti fastigium prove- 
heret, adeo, ut nostra haec aetas vel felicissimis saeculis nihil 
prorsus invideret, et res litteraria apud nos majorum gloriam 
assequeretur, nihil potius ex sapientiae suae judicio sibi prae- 
vertendum existimavit, quam ut optimos quosque, maxime- 
que politioribus litteris praestantes arcesseret, paterna bene- 

volentia foveret, quibus in congressu litterario constabiliendo 
potissimum uteretur. Hi vero statis diebus nonnihil a se lu- 
cubratum, quod succum nempe illum Augustaei saeculi scri- 
ptorum , et sanguinem incorruptum exprimeret , cuique na- 
turalis veluti , non fucatus nitor inesset, in vulgum per vices 
edendo , quantum in ipsis esset , tanti Principis voluntati- 
bus obsequerentur. Neque id satis habere ratus est; verum, 
quo in hunc coetum sclcctissimum cooptati, tamquam adhi- 
bito calcari, susceptum curriculum alacrius decurrerent, Ipse, 
Ipse, inquam, totius rei rationi praeesse voluit, eo mentis 
eonsilio, ut sc non ducem , sed comitem, non arbitrum ct 
moderatorem, sed liorlatorem, ac laborum consortem exhi- 
beret. Hinc vos perspicitis, Auditores, nihil rei litterariae, ni- 
hil ncapolitonac Ecclesiae melius, felicius, ac fortunatius pos- 
se contingere, quam iu hac latinarum litterarum barharic, 
tantaque opinionum, quae plerosque transversos egerunt, col- 
luvie , latinam linguam, qua catholica Ecclesia a primis suis 
incunabulis usa est , ad pristinum splendorem revocare. Nec 
meam sententiam vobis Improbatum iricon(ldo,si,quod ad rem 
nostram spectare quam maxime videtur, quanta cx academi- 
tis congressibus institutis gloria bene temperatis civitatibus 
redundaverit, quamque uberrimos bine universum hominum 
genus fructus perceperit, demonstrandum aggrediar. Quo 
sane argumento nihil ad hujuscemodi institutionem magis 
accommodatum esse videtur. Quare illud vos oro, atque ob- 
testor, Auditores, ut qua polletis humanitate benignas milii 
aures praebeatis, quorum maxime interest rem plausibus ex- 

cipcre, favore amplificare, industria fovere; si quid vero oc- 
currat, quod minime ex sententia vestra succedat, quin inu- 
sta temeritatis nota mihi succenseatis, oratoris infantiae po- 
tius condonetis. 

Numquam certe veterum sapientia satis digne poterit com- 
mendari, quorum consilio factum est, ut acadcmici conven- 
tus instituerentur. Quam profecto rem si pro merito nobis 
pervadere mens et ratio suaserint, procul dubio compcrimus, 
ca de causa esse institutos , ut re et scriptis , verbo ct sen- 
tentia caput quisque conferret suum, atque aemulatione per- 
belle firmata ad maxima quaeque audenda, tamquam ad- 
jectis stimulis vehementius excitaretur ; cum praesertim non 
modo nunquam sit aut alterius ab altero cursus impeditus, 
sed contra alter ab altero adjutus et communicando, et mo- 
nendo, et fovendo. Ita fit, ut cuique rimanti , quaeritanti, 
siugula non cursim ad trutinam revocanti , sed pro eo atque 
par est rem altius pervadenti, illa praeclarissima facinora e- 
dantur, per quae immortalem adsequi gloriam detur, eosque 
uberrimos parere fructus, quos seri nepotes in accepti bene- 
ficii memoriam litteris monumentisque commendabunt. Hinc 
passim cernimus , nullam fuisse gentem , nullum hominum 
coctum vel in ipso conditi orbis exordio, quin, amandata bar- 
barie, virorum conventum colligendum curaverit, qui, si quid 
io ipsis inesset virtutis, in id incumberent, ut institutis, le- 
gibus, disciplinis patriam rem constabilirent, ct politiorum, 
severiorumque invecto litterarum cultu, rusticitas, ac sylvc- 
slris vivendi ratio disjiceretur. Quod certius atque explora- 


Digitized by Google 



— H — 


tius est, quam monitore indigeat. Enimvero si in veterrimis 
annalium monumentis deprehendimus , Aegyptum matrem 
universarum artium audivisse adeo , ut ipse sapientissimus 
Hebraeorum legislator Moses omnes Aegyptiorum scientias 
adprimc calluerit, non aliis, quam Magorum collegiis acce- 
ptum referendum esse videtur. Illi enim nnllum praeterire 
sinebant diem, quin tamquam in sua porticu inambulantes , 
modo abstrusas rerum causas pertractantes, modo admiran- 
dos quosdam effectus enucleantes , modo adversas iisdem de 
rebus opiniones vel componentes, vel exsibilantes, decertan- 
do, excutiendo, non hariolorum more, sed directione ratio- 
nis ad veritatem ea conjecturis adsequebantur, ut plerumque 
ipsorum sententiis nihil adjici , nihil detrahi posse videre- 
tur. Quid de Graecia dicam, ubi Musae atque ipsa Sapientia 
sedem ac domicilium Oxisse quodammodo visae sunt? Idi- 
psum profecto, Auditores, non semel , sed iterum Aegypto 
debere certum est atque exploratum. Revocate in mentem 
turbulentissimam illam rcnasccntium bellorum tempestatem, 
cum, Alexandro Magno in medio victoriarum cursu vita fun- 
cto, magni inter cos, qui ipsi succederent, tumultus, et gra • 
via bella excitata sunt; cumque nullum in toto imperio lit- 
teralis hominibus pateret perfugium, Graecia exulantcs sola 
Alexandria, tamquam in tuto portu, suo gremio excepit. Quid 
vero dicam, quod Ptolomaco Caccrgcle regnaute , cum opti- 
mi quique ab immanissimi praedonis cruciatibus, cujus cru- 
delitate partim caesi sunt, parlim vero in exilium acti, pror- 
sus abhorrerent, aliis alio discedentibus, totius Graeciae in- 

sulas, urbes, oppida omnibus disciplinis repleverunt? Quibus 
sane rebus vel leviter perspectis, ccqucmnam praeterit, mo- 
do a limine, ut ajunt , historias salutarit , tradita a longin- 
quis sapientia , tantam sibi Graeciam comparasse gloriam , 
omnigenaque doctrina brevi excrevisse, ut nulla gens, nulla 
natio vel temporibus beatissimis nedum illam vincere, sed 
ne cum illa quidem posset comparari ? Certe in illa non de- 
fuerunt maxima virtutis incitamenta, quibus nimirum adhi- 
bitis in Pithiis, Nemaeis, Isthmicis, Olyropicisque certami- 
nibus nimium quantum ad aemulationem excitandam, com- 
parandamve gloriam valuerunt. At tollantur vel paulisper e 
medio philosophorum conventus; sileat Stoa.Pccilc, Gymna- 
sium, Schola, sileat Porticus, Lycaeum, Academia, quid am- 
plius superest in illa universi terrarum orbis litterarum ac 
scientiarum domicilio?quid de ipsis Athenis dicam, Auditores? 
Quae cum ita se habeant, illud con&tcamur ncccsse est, non 
Lycurgi, nonCharondae legibus, non ludis ac certaminibus, non 
ipsis imperatoribus, quorum invicta virtus ad Plateas, Thermo- 
pilas.Marathonam adversus ingentes barbarorum copias potis- 
simum emicuit; sed philosophorum congressibus partam sibi 
gloriam Graeciam debere. Excipite vero, si lubet, e philoso- 
phorum grege unum Platonem, quod Graeciae reliquum glo- 
riae erit? Quid ceterae philosophorum familiae agant, quo so 
se vertant, Auditores? Andabatarum more inter se obligatis 
oculis digladiantes tanta opinionum varietate, tanta hominum 
dissensione, quin aliquid afferrent emolumenti , transversas 
agerent mentes, atque in hominum societatem perniciem sane 

ac detrimentum importarent. Platoni igitur Graecia tutam , 
quanta est, acceptam gloriam refert. Hiccnimvcro,non ut ple- 
rumque (It , pluteo adsidens magna verborum copia , obducto 
supercilio, abstrusis argumentationum ambagibus adolescen- 
tes vclut inter orci cancros irretitos rapiebat, et quasi in in- 
cognitam prorsus regionem delatos in ipso rerum vestibulo 
haerere, restitare, nihil denique eorum, quae audierant, intcl- 
ligcrc patiebatur; sed quantus vir divina qua pollebat dicendi 
facultate ea quidem tradebat, quibus aluntur ingenia, Armatur 
judicium, animi vires augentur, scilissimequead omnia com- 
parantur. Plato enim in herois Academi hortis philosophico 
congressu instituto, inambulando, amice colloquendo, disci- 
pulorum stipatus frequentia, tantam sapientiae vim illorum 
mentibus adflubat , ut e viri colloquio nemo non melior sa- 
pientiorque discederet. Cujus certe sapientia tantam apud 
omnes sui admirationem excitavit, ut divinus audierit, et ha- 
bitus sit; dequo ipse Romanae eloquentiae pater asserere non 
dubitavit, se mehercule errare cum Platone velle, quam cum 
aliis vera sentire. Athenae igitur ex Academicis ambulatio- 
nibus discedere Speusippum, Xenocratem, Arcesilam, Cran- 
torem, imprimisque Aristotelem, ac Demosthenem suspexere, 
quos omnes nactus discipulos Plato, nonGraeciam tantum, non 
Europam, sed universum terrarum orbem collustravit.Quam- 
quam vero complures erant Athenis philosophorum scholae, 
quarum nomina, carumque conditores vel summatim dumtaxat 
recensentem latera , ac dies, dcQcerent ; illud tamen tacitus 
praeterire non possum, omnes ad unum vcluti rivulos crecon- 

(litis Academiae scatebris hausisse. At c Grcciac finibus tan- 
dem excedere visa est sapientia, et Romanos ipsos ex Romuli 
legibus , atque Anci Martii praescriptis efferatos , tot tan- 
tisque bellis cum populis ac regibus potentissimis per ipsos 
sexcentos annos ferociter depugnatis, sanguine ac caede ma- 
dentes, ad cultum, milesque mores mansuefactos revocavit. 
Quamobrcm latum unguem a veritate videtur non deflexisse, 
qui ad illud tempus spectans.quo jam subacta Achaja .atque in- 
cendio absumpta fuerat Corinthus, memoriae prodidit, elegan- 
tiam, et carminis concinnitatem , nec non ceterarum artium 
splendorem aGraccis in Italiam fuisse illatum, qui a Romanis 
devicti victores ipsos quodammodo devicerunt, eorumque in- 
scitiam ac barbariem expugnarunt. Romani vero, tam magni 
nominis Praeceptorum vestigiis acriter insistentes, non mitio- 
rem sibi gloriam pepererunt. At ecquis adsequi dicendo po- 
terit quantum tradita semel a Graecis sapientia profecerint, 
quantoque in honore apud eos habiti siot conventus acadc- 
mici? Jam cocnacula non helluones, ac temulentos, non ho- 
mines ciborum suavitate illectos, ac genio indulgentes exci- 
piebant; sed fortissimos , doctissimosquc viros, qui tempe- 
stivis conviviis non de privatis temere, ut assolet, rebus, non 
dc philosophia, deque humaniorum disciplinarum studiis tan- 
tummodo disserebant; sed de religione, de sacris dc bellis 
ineundis, dc foederibus sanciendis, de legatis mittendis, dc 
imperio suscipiendo; ad summam, ut paucis omnia comple- 
ctar, de maximis publicae rei belli domique gerendis nego- 
tiis capita conferebant. Ipsa rura, quorum celeberrima Cu- 


Digitized by Google 



mis, Bajis, Puteolis, Tusculo, Pompejis erant, rura inquam, 
quo curis forensibus expediti velut ex alto in portum in- 
vecti , otii captandi causa identidem concedebant , non- 
ne academicorum celebrata conventibus esse accepimus, ubi 
ad platanorum umbram modo per intertextas opere topia- 
rio ambulationes , modo per xystos discurrentes , modo eo- 
dem in spatio considentes , Graecorum more consilia de 
gravissimis rebus inibant? Ibi enim tamquam si in ipsis A- 
cadcmi hortis aut considerent , aut inambularent , res par- 
tiebantur, dcGniebant, ambigui portiones dividebant, et ar- 
gumentorum locos nosse studebant. Tum vera a falsis , ab 
incredibilibus verisimilia dijudicare, et distinguere , et ma- 
le conclusa reprehendere; eadem vero vel anguste disserere, 
ut mos dialecticorum est, vel, ut oratorem decet, late expri- 
mere, et apta, concinnaque verborum compositione, unde 
gratus quidam ad aures explendas resultat concentus , rem 
totam studio et arte complecti. Iliuc , ut aliud ex alio, apud 
nos Metapontinam, Heracleensem, Crotoniensem Academiam 
prodire majores nostri suspexerunt , et Eretriacam in tota 
Euboea perillustrem, Bhodiumque Gymnasium praestantium 
virorum frequentia, ac splendore post homines natos celebra- 
tissimum. Quod si virtutem sequitur gloria, quam a sapientis- 
simis eruditissimisque viris accepimus, illustrem esse, ac per- 
vagatam multorum, ac magnorum vel in suos, vel in patriam, 
vel in universum hominum genus famam meritorum; ecquis 
inficias iverit, Auditores, Graecos perinde atque Romanos A- 
cadcmicis conventibus debere, quam posteritati gloriam tra- 

didcrunl? Sed jam ad illa tempora devenimus , cum confer- 
tissima barbarorum examina ex inhospitis gelidi septemtrio- 
nis emersa latibulis Italiae incubuere, et Bomano imperio fer- 
ro flammaque vastato, reliquas provincias insederunt. Ut flo- 
rentissimas hascc regiones pervaserunt, nescio quo fato mi- 
sero, funestoque compulsi humanitatis studia, et severiores 
disciplinas non elanguere.aut ombutescerc.sed extinctas, mi- 
serrimeque consepultas Itali indoluerunt. Plura erant dilapsa 
saecula, et pristinae sapientiae, cullusque litterarum ne ve- 
stigia quidem manebant; et tot, tamque ingentium volumi- 
num, quae principum munificentia, et industria privatorum 
undequaque colligenda curaverat, vix in pulverulentis Casi- 
ni montis bibliothecae forulis pauca supererant. Nec nisi lon- 
gam post temporis intercapedinem singulari Dei providen- 
tia factum est, ut humaniores artes renatas, ac vcluti e cine- 
ribus excitas suspexerit Italia. Disjectis tandem aliquando 
barbariae tenebris , litterae coli coeptae sunt , atque Italo- 
rum opera in alias passim illatae regiones , vehementissi- 
mos in hominum animis igniculos extemplo excitarunt , 
ct ceteras omnes disciplinas ab interitu ad vitam atque 
incolumitatem revocarunt. Hinc e vestigio litteratorum 
conventus in celeberrimis sunt urbibus Italiae instituti , 
Bononiae, Pisis, Florentiae , Romae , Venetiis , Neapo- 
li , ex quibus perinde atque ex equo Trojano invictissimi 
Graecorum duces prodire visi sunt, qui Ilium funditus exci- 
derunt. Verba mihi non suppetunt , Auditores, quibus signi- 
ficem, quantam apud omnes exciverint aestimationem, quan- 

tamque famae celebritatem , qui in illos coctus amplissimos 
cooptati sunt, ut Italia jure ac merito populorum parens ac 
magistra vulgo appellaretur. Deus immortalis! Quae repente 
tam magna rerum conversio ! Qui tribulus litteris honor ! 
Quae tanta Theologicis scientiis comparata majestas! Ecquod 
partum decus philosophicis, physicis, ac mathematicis disci- 
plinis! quae sacrae, civiliquc jurisprudentiae accessit gloria! 
Sic deterso squaliore, elutisquc sordibus, ubique terrarum in- 
ducta est quaedam facies honestissima. 

Atque hinc amplissima mihi argumentorum seges obori- 
tur, quibus ostendam, quam uberrimi fructus ex acadcmico- 
rum conventuum institutione in hominum societatem passim 
dimanarint. Ut vero altius, quam par est , initium sumatur, 
sinite me, Auditores, indidem haurire, unde homines, sicut 
poetae fabulati sunt, relidis latibulis, neglectis glandibus, et 
more belluarum, despecta virendi ratione, caedem ac sangui- 
nem crepantibus buccis inhiantium, in societatem coiverunt. 
Siquidem vel hinc in primis mutuus civium amor exortus, 
hinc praesidium alterius alteri praebitum, hinc eloquii cul- 
tus. Quid plura? Ilinc artium, ac litterarum disciplinas, hinc 
jura et leges, hinc religionem, fldem, sacra, delubra repeten- 
da, neccsse est, fateamur. Quae cum ita sint, Auditores, ut 
rem nostram propius contingamus, quid Academiis constabi- 
litis in ipso vestibulo mentis aciem perstringit paulisper in- 
tuemur. Cernere quidem illic licebit delectos viros , quorum 
alii in litteras humaniores, in severiores alii disciplinas sese 
abdiderunt; hic vero egregiu spe juvenes , qui majoruiu cx- 

cmplis ac doctrina inflammati ad praeclara audenda facinora 
provehuntur; unde poesis praestantia, eloquentiae splendor, 
philosophiae dignitas , tantaque ceterarum omnium doctri- 
narum amplitudo, ut eruditissimum quemque in sui admira- 
tionem raperent.Ac neapropositodiscedamus.in id parumper 
animum intendite, auditores. Cur prae reliquis Graeciae urbi- 
bus tantam sibi apud omnes aestimationem , tantamqiic cele- 
britatem Athenae exciverunt , ipsis utique Thebis , Delphis, 
Mycenis posthabitis, fama cetcroqui celebratissimis, ut e re- 
motissimis regionibus, illuc tamquam in Musarum domici- 
lium litterarum cultores commigrarent? Acrisne, et caeli cle- 
mentia , on collium amoenitate illecti , templorum magnifi- 
centia capti, egregiisque operibus, quae pingendo, exscul- 
pendo Zeusis, Apelles, Phidias, Parrhasius, Scopas ad suum 
fastigium perduxerunt, quodammodo abrepti, illuc contende- 
bant? Nimium quantum a veritate abesse videmur, quoties 
in animum non inducamus, Auditores, uon alia id fecisse de 
causa, quam scholarum et litteratorum hominum frequentia, 
ac nomine esse adductos, quibus illae prae caeleris omnibus 
Graeciaeurbibusinclarucrunt. Illic enim vivida praesto erant 
exempla, quibus veluti in irriguo horto ad scientias juventus 
educabatur: quibus sane ducibus vividiori proposito exem- 
plari, ea quisque addiscebat, ad quae suapte natura compa- 
ratus videbatur. Et quidem ab Isocrate addiscebat suavita- 
tem , a Lisia subtilitatem , acumen ab Hyperide , sonum ab 
_ Ueschine , a Demosthene vim et robur orationis. Unde in- 
clyta Roma tantis philosophorum praeceptis locupletatum , 

tanta eloquentiae vi , ac verborum concinnitate praeditum 
Marcum Tullium intra sua moenia nisi reducem conspexit 
Athenis? Hic enimrero fateri non dedignabatur, se oratorem 
non e rhetorum officinis, sed ex academicis spatiis extitisse. 
Illa enim erant curricula multiplicium ac variorum sermo- 
num, ubi Platonis primum impressa sunt vestigia ; sed et hu- 
jus, aliorumque philosophorum disputationibus et exagitatus 
maxime orator erat, atque adjutus. Omnis scilicet ubertas, 
et quasi sy lva dicendi, omnis gravitas, omnis concinnitas du- 
cta ab illis erat. Quid vero dicum , quod constabilita inter 
ipsos Academicos aemulatione ad praeclarissima quaeque au- 
denda, acriori quodam velut impetu, unusquisque rapiebatur? 
Oacmulatiovitaedux,etmagistra!Tuad virtutem assequendam 
munitiorem sternis viam, et vitiorum segetem radicituscvellis! 
Te duce adeuntur pericula, suscipiuntur labores, atque egre- 
gia eduntur facinora ; nullumque sine te et honoris, et digni- 
tatis, et gloriae potest esse certamen. Quid enim tam ma- 
gnum fecit Alexandrum, nisi Achillis invicta virtus? Quid 
Julium Caesarem, nisi ipse Alcxaoder? Quid Themistoclem, 
nisi Miltiadis trophaeum? Ita profecto sumus natura compa- 
rati , ut aliorum exemplis , et sermonibus , quasi in aliquod 
contentionis judicium vocamur, corumque vestigiis insisten- 
di ardor vehementius excitatur. Quare nemini mirandum es- 
se debet , si tot, tamque ingentia volumina et tam magna 
reconditarum rerum doctrina undequaque scatentia in vui- 
gum prodiere, ut nihil sit quod adjici, nihil quod detrahi pos- 
se videatur, sedulaque admirelur posteritas. Quapropter re- 

rum initia , ct causae ; quomodo quidque gignatur, quoque 
modo intereat; tum nimborum, fulminum, ac tempestatum 
causas; atque ita deinceps corporum coelestium magnitudi- 
nes, cursus, progressiones; tandem animorum vim, ac sen- 
suum rationem; ad summam adeo abstrusas naturae vires in- 
geniorum ope perscrutati sunt, nulla ut pars caelo, terra, ma- 
rique sit praetermissa. Quid vero, quod non disserendi, at- 
que e sophistarum tricis veritatem expediendi causa dumta- 
xat constitutas Academias , sed morum reapse et colendae 
virtutis gymnasia quandoque evasisse accepimus? Reducite 
vobis in mentem, Auditores, Polemonom illum Atheniensem 
perditae luxuriae adolescentem, qui cum e convivio domum 
sesc reciperet, Xenocratis philosophi apertam conspexit do- 
mum, et, ut vino madidus erat, unguentis delibutus, sertis 
capite redimito, refertam turba doctorum hominum ejus scho- 
lam ingressus est. Iilico exorta omnium indignatione, Xeno- 
crates ab iis rebus, de quibus disserebat, digressus , de mo- 
destia et temperantia loqui occoepit. Quid plura ? tanta ora- 
tionis gravitate commotus adolescens, coronam capiti detra- 
ctam projecit, fasciolas, cubital, focalia deposuit, et brachio 
intra pallium reducto , totam denique luxuriem resipiscens 
exuit. Sic unius oratione, tamquam praesentissimo remedio 
ad meliorem frugem revocatus ex infami ganeone egregius 
philosophus factus est. Ecquis enim vel ex hoc uno exemplo 
non videt , philosophorum congressus apud Graecos non ad 
erudiendam modo juventutem, verum etiam ad Ungendos mo- 
res, et ad virtutem informandam fuisse institutos? Quae vir- 

tutis semina in tenellulis juvenculorum animis semel insita 
mirificos pariunl fructus! Quapropter illa omnia, quae cade- 
re in hominem possunt, subter se habet, caquc despiciens 
casus humanos contemnit; culpaquc omni carens, praeter 
ipsam nihil sentit ad se pertinere. Hinc exortam cernimus 
illam animi fortitudinem, qua quis veluti munitus clypeo pe- 
ctus omnes corporis cruciatus, omnia pericula mortis atque 
exilii prae honestate nihili ducebat ; hinc in patriam et ci- 
ves caritatem admiramur , pro quorum incolumitate ae for- 
tunis labores suscipere, et maximis vitae discriminibus caput 
objectare nihil pensi habebat. Piaculum vero est, Auditores, 
illud silentio praeterire, quod ubi lux Evangelii, depulsa er- 
rorum caligine, animis hominum affulsit, Academici conven- 
tus apud Christianos religionis tuendae gymnasia, atque evan- 
gclicac veritatis propugnandae palcstrac prorsus evaserunt. 

Quapropter vel imprimis laudanda est Byzantina, quae Ma- 
gnum liasilium, et Caesariensis, quae Chrysoslomum et Na- 
zianzcnum eductos, atque eruditos ad catholicum orbem coi • 
lustrandum, atque haereses profligandas pietate, ac doctrina 
clarissimos miserunt. Et quidem illa tempestate, cum impius 
Julianus ab Ecclesiae signis descivisset, non ut antea ferro ac 
flammis Christianam religionem adoriri, sed per technas et cu- 
niculos cxcindere, atque ab universo terrarum orbe funditus 
exterminare nitebatur. Nihil illi Patres sanctissimi aegrius 
tulerunt, quam ipsius Imperatoris edictum, quo juventus Chri- 
stiana a litterarum ludis atque academicis arcebatur con- 
gressionibus eo perversae mentis consilio , ut, juventute ad 

barbariem ablegata, sensim ac sine sensu ad impietatem di- 
laberelur. Quare nihil sibi reliquum fecerunt, quo minus a- 
dolcsccnluii ob antiqua studiorum ratione absterreri pateren- 
tur; et verbo, ct scriptis, atque omni opum vi tyrannum im- 
manissimum de sententia deterrere contenderunt. Sed cur 
ego nimis antiqua commemorem? Quid vetera conquiram, cura 
ex recenlioribus atque nb ipsa Italia petitis uti liceat exem- 
plis? Jamdudum Italicae regiones litterarum, perinde atque 
scientiarum sedes ac domicilium evaserunt ; ct si quid est, 
quod exterae gentes invideant nobis, certe quidem nomina 
praeclarissima tot virorum sunt, qui vel poesim colentes, vel 
philosophicis ac mathematicis rebus studentes, aut reconditis 
naturae mysteriis sedulo incumbentes, aut dogmaticas disci- 
plinas perscrutantes nomen sibi pepcrcrunt nullo umquam 
tempore interiturum. Dies ct latera me quidem deficerent. 
Auditores, si tot in lucem edita volumina vel summalim re- 
censere, quibus elucubrandis Itali passim incubuerunt, co- 
rumque nomina ad unum omnia laudibus prosequi vellem. 
Deus immortalis! Quam exquisita in rebus inveniendis scien- 
tia; quae in vestigandis subtilitas; quanta in dicendo suavi- 
tas, vis, gravitas! Circumspicite, quaeso, paulisper Italiam. 
Quot tabellae vividis ac pene spirantibus expressae coloribus; 
quot hinc atque illinc positae ex marmore inscu'ptac ima- 
gines ; quot templa architectonicae artis miracula quoque- 
versus oculorum aciem perstringunt I Revocetur od trutinam 
ex innumeris , quibus affatim Italia scatet , quilibet poc- 

sis libellus, sive heroum gesta describens, sive mores homi- 
num corruptos CBrpcns, seu vita functorum desiderium luctu 
prosequens, sive ipsos dithyrambos omni lege solutos per in- 
usitata verba audaci stylo eflundens, ecquid in ipsis est, 
quod Graecorum concinnitati, aut Latinorum cedit gravitati? 
Quare hoc, Auditores? Omnia medius fidius praeclarissima 
haec ingenii, atque artis opera , aut saltem magna es parte 
accepta Academicis sunt referenda congressibus, quorum am- 
plius septuaginta pro tempore instituti sunt, quibus, nisi mea 
me fallit opinio, debet Italia, ut totius Europae parens ac ma- 
gistra audiret , ciquc tantum semper tribuerit , quantum se- 
dulo ac vigilantissimo praeceptori discipuli amantissimi so- 
lent in grati animi significationem. Quibus sane rebus per- 
spectis, Auditores, cum per turbulentissimorum temporum 
vicissitudines latiuarum litterarum studia, atque omnis pror- 
sus ardor oblangucre in hac florentissime Archidioecesi non 
sine maximo Ecclesiastici decoris detrimento videretur ; et 
litterati homines, quorum numerus non multis abhinc annis 
apud nes increbrescebat , jam redacti ad paucos , haud diu 
rnultumque cogi tavit Xystus Riarius S.R. Ecclesiae Cardinalis 
quibus omnino rationibus fieri posset, ut hujuscemodi studia 
pristinum nitorem recuperarent, novumque decus induerent. 
Quamobrem quod numquam alias, Academiam latialis sermo- 
nis studio , atque ardori fovendo unice addictam de integro 
constabilitam voluit, inquam optimus quisque cooptatus prae- 
clara in genii sui specimina edendo, ct odolcscenlioribtis mu- 

niliorem viam sternendo litterarum, ac scientiarum splendo- 
rem amplificarent ; et Neapolitana Dioecesis Ecclesiasticae 
militiae adscrfptos recenseret , qui primaevam Ecclesiae lin- 
guam colentes ab audaci quidlibet scribendi , aut effutiendi 
licentia vindicarent. Yestra igitur, Viri Amplissimi, quam 
maxime referre videtur, Archiepiscopi vigilentissimi volun- 
tatibus industria ac sedulitate obsequi. Quicquid vero in vo- 
bis ingenii, solertiae, studii, ac laboris inest, in id potissi- 
mum collocetis oportet, ut Sanctissimam Cbristi Religionem 
ab infensissimis profligatorum hominum aggressionibus acri- 
ter prohibeatis, et putida iila quidem, atque a veritate pror- 
sus abhorrentia nebulonum commenta, quibus ipsi ad omnia 
flagitiorum genera impunitam sibi libertatem persuadent, 
quantum in vobis est, disjicere contendatis. Postulat id a vo- 
bis sacrosancta Mater Ecclesia, cujus sinu nutriti, atque educti 
estis. Postulant Episcopi, atque Archiepiscopi, quotquot heic 
adsunt, quos nulla prorsus de causa a Dioecesibus suis abesse 
videtis, quam ut Ecclesiae bono consulentes unice inserviant; 
quorum ope atque consilio omnia quae illa jacere sentit ab im- 
pietatis et seditionis impetu perculsa, atque prostrata excitan- 
da sunt; quaeque dilapsa jamdefluxerunt, severioribus discipli- 
nis, legibus, institutis vincienda. Postulat a vobis Xystus Ria- 
rius.qui suprema Dei providentia Neapolitanae Ecclesiae datus, 
vix nostram Diocccsim ingressus est, cum nihil potius, nihil an- 
tiquius sibi habendum esse existimavit, quam ut juvenes suae 
curae concrediti -litteris addiscendis, seientrisque pleno hau- 

stu combibendis, Ecclesiam, fidem, patriam voti compotes ef- 
ficerent. Tu vero, Princeps Eminentissime, si hujusce Aca- 
demiae institutione certissimum tuae voluntatis signum su- 
stulisti, noli ab opere suscepto, usque dum perficias, defati- 
gari. Perge, per Deum immortalem, ut coepisti; nomenque 
tuum commenda immortalitati. Nulla re homines coelestibus 
accedere propius videntur, quam rebus prudenter ac sapien- 
ter gestis, quibus ab auspicatissimo Archicpiscopalus tui exor- 
dio animum intendisti. Verum decus in virtute positum est, 
quae magis magisque illustratur praeclaris in Ecclesiam ct 
studiosam juventutem meritis. Sed quid est, quod oratione 
mea Te pluribus horter, si laboribus susceptis, si in omnibus 
rebus operae gnaviter, seduloque navatae, si effusissimae li- 
beralilati tuae pro rei merito commendandae, nulla par esse 
poterit oratio? Perjucundum tamen mihi est, vel hoc unum 
munificentiae tuae specimen , si minus digna commendatio- 
ne, grata saltem commemoratione prosequi, quod de adule- 
scentulorum institutione nimium quantum sollicitus, eorum 
exercitationibus intersis, progressus explores, diligentiam 
acuas, ct, propositis praemiis, calcar ac stimulos adjicias cur- 
rentibus. Et si quis umquam laetior visus est vobis dies il- 
lucescere, magisque vobis exoptandus, Adolescentes, hic pro- 
fecto est, cum pleriquc vestrum praeclare de humanioribus 
perinde ac severioribus disciplinis meriti, optimis quibusque 
civitatis, dioecesis, ac lotius regni inspectantibus , atque ipso 
studiorum vestrorum auspice, ac moderatore , praemiis alque 

laudationibus exornentur. Agite dum , tanto Pastori gratias 
agite, majores ccrtc habituri; purpuramque deosculantcs ala- 
cri pede adeste, suacquc voluntatis praerogativam excipite, 
majora quippe relaturi , cum per aetatem clariora ingenii 
vestri specimina edere licuerit. 


«■ea* 

